ΚΟΙΝΗ ΘΕΣΗ της 19ης Μαρτίου 1998 την οποία υιοθέτησε το Συμβούλιο δυνάμει του άρθρου Ι.2 της συνθήκης για την Ευρωπαϊκή Ένωση, σχετικά με περιοριστικά μέτρα κατά της Ομοσπονδιακής Δημοκρατίας της Γιουγκοσλαβίας (98/240/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Ι.2,

Εκτιμώντας:

ότι τα πρόσφατα γεγονότα στην Ομοσπονδιακή Δημοκρατία της Γιουγκοσλαβίας (ΟΔΓ), και ιδίως η χρήση βίας κατά της αλβανικής κοινότητας του Κοσσυφοπεδίου αποτελούν απαράδεκτη παραβίαση των ανθρωπίνων δικαιωμάτων και θέτουν σε κίνδυνο την ασφάλεια της περιοχής 7

ότι η Ευρωπαϊκή Ένωση καταδικάζει δριμύτατα την τρομοκρατία και τις πράξεις βίας που ασκούνται από τον απελευθερωτικό στρατό του Κοσσυφοπεδίου, ή από οιαδήποτε ομάδα ή άτομο 7

ότι η Ευρωπαϊκή Ένωση καταδικάζει δριμύτατα τη βίαιη καταστολή της μη βίαιης έκφρασης πολιτικών απόψεων 7

ότι η Ευρωπαϊκή Ένωση ενέκρινε στις 12 Μαρτίου 1998 τη δήλωση που εξέδωσε η Ομάδα Επαφής στις 9 Μαρτίου 1998 7

ότι η Ευρωπαϊκή Ένωση απαιτεί να λάβει η κυβέρνηση της ΟΔΓ αποτελεσματικά μέτρα για να σταματήσει τη βία και να αναλάβει τη δέσμευση να βρεί πολιτική λύση στο ζήτημα του Κοσσυφοπεδίου μέσω ενός ειρηνικού διαλόγου με την εκεί αλβανική κοινότητα, ιδίως:

- αποσύροντας τις ειδικές αστυνομικές μονάδες και σταματώντας τη δράση των δυνάμεων ασφαλείας που πλήττει τον άμαχο πληθυσμό,

- επιτρέποντας την είσοδο στο Κοσσυφοπέδιο στη διεθνή επιτροπή του Ερυθρού Σταυρού και σε άλλες ανθρωπιστικές οργανώσεις καθώς και στους αντιπροσώπους της Ένωσης και άλλων πρεσβειών,

- αναλαμβάνοντας δημόσια τη δέσμευση να αρχίσει μια διαδικασία διαλόγου με την ηγεσία της αλβανικής κοινότητας του Κοσσυφοπεδίου,

- συνεργαζόμενη κατά εποικοδομητικό τρόπο προκειμένου να εφαρμόσει τη δράση η οποία εκτίθεται στην παράγραφο 6 της δήλωσης της Ομάδας Επαφής 7

ότι η θέσπιση των περιοριστικών μέτρων των άρθρων 1 έως 4, στα οποία συμπεριλαμβάνεται περιορισμός των οικονομικών ή/και χρηματοδοτικών σχέσεων, θεωρείται αναγκαία 7 ότι τα περιοριστικά μέτρα θα επανεξεταστούν πάραυτα εάν η κυβέρνηση της ΟΔΓ λάβει τα μέτρα που αναφέρονται στην προηγούμενη παράγραφο 7

ότι η Ευρωπαϊκή Ένωση θα προχωρήσει στη λήψη και άλλων διεθνών μέτρων, και ειδικότερα στη δέσμευση των κεφαλαίων που διατηρούν η γιουγκοσλαβική και η σερβική κυβέρνηση στο εξωτερικό, εάν δεν εφαρμοστούν τα ανωτέρω μέτρα και συνεχιστεί η καταπίεση στο Κοσσυφοπέδιο,

ΥΙΟΘΕΤΗΣΕ ΤΗΝ ΑΚΟΛΟΥΘΗ ΚΟΙΝΗ ΘΕΣΗ:

Άρθρο 1

Η Ευρωπαϊκή Ένωση επιβεβαιώνει την απαγόρευση εξαγωγών όπλων προς την πρώην Γιουγκοσλαβία, η οποία υιοθετήθηκε με την κοινή θέση 96/184/ΚΕΠΠΑ (1).

Άρθρο 2

Απαγορεύεται η προμήθεια στην Ομοσπονδιακή Δημοκρατία της Γιουγκοσλαβίας εξοπλισμού ο οποίος θα μπορούσε να χρησιμοποιηθεί για εσωτερική καταστολή ή τρομοκρατία.

Άρθρο 3

Η κρατικώς χρηματοδοτούμενη υποστήριξη των εξαγωγικών πιστώσεων για το εμπόριο και τις επενδύσεις αναστέλλεται. Τούτο περιλαμβάνει και την κρατική χρηματοδότηση για ιδιωτικοποιήσεις στη Σερβία.

Άρθρο 4

1. Δεν εκδίδονται θεωρήσεις για ανώτερους αξιωματούχους της ΟΔΓ και της Σερβίας, υπεύθυνους για κατασταλτική δράση εκ μέρους των δυνάμεων ασφαλείας της ΟΔΓ στο Κοσσυφοπέδιο.

2. Οι έχοντες σαφείς ευθύνες στον τομέα της ασφαλείας, οι οποίοι περιλαμβάνονται στον κατάλογο του παραρτήματος, θα γνωστοποιούνται περαιτέρω με σκοπό να απαγορευθεί η είσοδός τους στο έδαφος των κρατών μελών. Στον κατάλογο είναι δυνατόν να προστεθούν και άλλοι ανώτεροι αντιπρόσωποι της ΟΔΓ και της Σερβίας, υπεύθυνοι για την καταπίεση στο Κοσσυφοπέδιο, αν οι αρχές της ΟΔΓ δεν ανταποκριθούν στα αιτήματα της διεθνούς κοινότητας. Σε έκτακτες περιπτώσεις οι ανωτέρω δύνανται να αφαιρεθούν από τον κατάλογο αν τούτο θα προωθούσε ζωτικά συμφέροντα της Ένωσης. Το Συμβούλιο θα ενημερώνει τον κατάλογο ανάλογα με τις εξελίξεις στο Κοσσοφοπέδιο.

Άρθρο 5

Η παρούσα κοινή θέση αρχίζει να ισχύει κατά την ημερομηνία έκδοσής της.

Άρθρο 6

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 19 Μαρτίου 1998.

Για το Συμβούλιο

Ο Πρόεδρος

J. STRAW

(1) ΕΕ L 58 της 7.3.1996, σ. 1.

ΠΑΡΑΡΤΗΜΑ

Vlajko Stojlkovic (Υπουργός Εσωτερικών της Σερβίας)

Vlastimir Djordjevic (Διευθυντής της Υπηρεσίας Δημόσιας Ασφάλειας)

Dragisa Ristivojevic (Αναπληρωτής Διευθυντής της Υπηρεσίας Δημόσιας Ασφάλειας)

Obrad Stevanovic (Αναπληρωτής Υπουργός Εσωτερικών)

Jovica Stanisic (Αναπληρωτής Υπουργός Εσωτερικών: Διευθυντής της Υπηρεσίας Κρατικής Ασφάλειας της Σερβίας)

Radomir Markovic (Αναπληρωτής Υπουργός Εσωτερικών: Αναπληρωτής Διευθυντής της Υπηγρεσίας Κρατικής Ασφάλειας της Σερβίας)

Frenki Simatovic (Αρχηγός των Ειδικών Δυνάμεων Κρατικής Ασφάλειας)

David Gajic (Αρχηγός Ασφάλειας στο Κοσσυφοπέδιο)

Lubinko Cvetic (Αναπληρωτής Αρχηγός Ασφάλειας στο Κοσσυφοπέδιο)

Veljko Odalovic (Αναπληρωτής Περιφερειάρχης Κοσσυφοπεδίου)